El saguntí Manuel Bellver presenta el nou poemari ‘Claror dels marges’
10 de desembre 2019

![](/media/skciyw1g/82_presentacion-poemario-claror-dels-marges.jpg)

La regidoria de Cultura, en la programació de tardor, ha programat la presentació del poemari _Claror dels marges_ de l'escriptor saguntí Manuel Bellver. Dijous que ve 12 de desembre, a les 19 hores, el Centre Cultural Mario Monreal acollirà este esdeveniment.

  

En l'acte, intervindrà l'autor de l'obra, Manuel Bellver (Premi de Poesia Josep Maria Ribelles - Vila de Puçol) i Manel Rodríguez-Castelló, escriptor autor del pròleg del llibre.

  

L'autor en la sinopsi explica: «**L’especulació que la lectura d’aquests poemes provoca ens fa detenir-nos ara breument en el títol. Els marges, les vores dels camins, espais limítrofs on de vegades ens menen les passes, foraviats d’altres centres, potser procurant el propi centre, el marge constituït com a centre del marge. Això és clar. Com aquesta _claror_ que ens obri la visió de les coses, una llum que també i sobretot il·lumina per dins, tot acceptant que dins i fora són convencions del llenguatge que ací no sempre funcionen**».

*   [](http://www.facebook.com/sharer.php?u=https://aytosagunto.es/va/actualitat/el-sagunti-manuel-bellver-presenta-el-nou-poemari-claror-dels-marges/ "Facebook")
*   [](http://twitter.com/share?url=https://aytosagunto.es/va/actualitat/el-sagunti-manuel-bellver-presenta-el-nou-poemari-claror-dels-marges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-sagunti-manuel-bellver-presenta-el-nou-poemari-claror-dels-marges/ "Linked In")
*   [](mailto:?body=https://aytosagunto.es/va/actualitat/el-sagunti-manuel-bellver-presenta-el-nou-poemari-claror-dels-marges/)